Walîtîya Êlihî tedbîrê vera vîrusê Korona eşkera kerdî. Goreyê nê tedbîran pêro parkê şaristanî qefilîyayî û  cehdeyanê tewr qerebalixan de dekewtiş û vejîyayîşî gêrîyayî binê kontrolî.
Goreyê bire hetê Şaredarîya Êlihî ya ke hetê qeyûmî ra dest nîya ser pêro parkî qefilîyayî û  cayê komelkîyî gêrîyayî binê kontrolê hezanê leşkerîyan. Hetê bînî ra bire ameye dayene ke Cehdeyê Dîyarbekîrî de pê peymitoxan adirê şarî bêro kontrolkerdene û Cehdeyê Gulîstane de zî trafîkî têna hetekî ra akerde bibo.
Walîtîye pare kerd ke taxa Bahçelîevlerî de bînaya hûmara 5, taxa Tepecîkî û dewa Qeynterî gêrîyayî binê karantîna.
